May 20,2015
సేవలు ఇక మరింత ప్రియం
        న్యూఢిల్లీ: ఫోను బిల్లులు, బీమా చెల్లింపులు, హోటల్‌ భోజనాలు, క్రెడిట్‌ కార్డులు, ప్రయాణాలతో పాటు పలు ఇతర సేవలు జూన్‌ 1వ తేదీ నుంచి మరింత ప్రియం కానున్నాయి. బడ్జెట్‌లో ఆర్థిక మంత్రి అరుణ్‌ జైట్లీ ప్రతిపాదించిన 14% కొత్త సేవా పన్ను (సర్వీసు టాక్స్‌) విధానం వచ్చే నెల 1వ తేదీ నుంచి అమలులోకి రానున్నట్లు ప్రభుత్వం ప్రకటించింది. ఆర్థిక శాఖకు చెందిన ఒక ఉన్నతాధికారి ఈ విషయాన్ని వెల్లడించారు. ప్రస్తుతం సేవా పన్ను విద్యాసెస్‌ను కూడా కలుపుకొని 12.36 శాతంగా ఉంది. కొత్త పన్ను విధానం కేంద్ర, రాష్ట్ర ప్రభుత్వాలకు పన్ను ఆదాయాన్ని పెంచడంతో పాటు వాటీ మధ్య పంపకాలు సరళతరం అయ్యేందుకు దోహదం చేయనుంది.
మీ స్నేహితులకు రికమెండ్ చెయ్యండి